stanford-oval/wikipedia huggingface dataset:
יואש צידון
שירות צבאי > במלחמת העצמאות

צידון שב ארצה בקיץ 1947. עם פרוץ קרבות מלחמת העצמאות, בדצמבר 1947, פיקד על שיירות בדרך לירושלים. לאחר סגירת הכביש על ידי הערבים, פיקד על תחנת "אבינועם" בעיר (אז הקשר היחיד עם השפלה), ולקראת פתיחתו הצפויה של קורס טיס, הוצב כקצין קשר, מודיעין, תצפיות וקישור עם חטיבת הראל ביחידת חיל האוויר בירושלים.
בחודש יוני 1948 יצא לקורס הטיס הראשון שנערך כולו בישראל ("קורס 2"), ובמסגרתו השתתף כראש צוות מטילני אוויר שפעלו במטוסי התובלה C-46 קומנדו ומטוסי C-47 דקוטה שהוסבו למפציצים במבצע יואב ומבצע עובדה.
חיים אזרחיים > פעילות עסקית בתעשייה

אחרי שחרורו משירות הקבע פנה צידון לתעשייה. הוא שימש תחילה מנכ"ל חברת "בליס ישראל", שעסקה בעיקר בייצור מכבשים כבדים לעיבוד מתכת. ב-1968 העניק לו נשיא המדינה זלמן שזר את התואר "יצואן מצטיין".
ב-1970 יזם והקים את מפעל "ציקלון מוצרי תעופה" (כיום "סייקלון אוויאיישן פרודקטס" בשליטת "אלביט מערכות") על גבעה מבודדת בין עכו לכרמיאל, המוכרת כיום כפארק תעשיות בר-לב. המפעל התמחה בייצור תת-מרכבים של מטוסים ובשיפוץ מסוקים. ב-1974 מכר את חלקו ב"ציקלון" ופנה להקמת מפעל פרטי קטן של מארזים תעופתיים, "קונטאוויר", בקריית גת, אך המיזם נכשל.
מ-1976 עד 1984 עסק בקידום יצוא תעשייתי של התעשייה האווירית ומפעלים אחרים באמריקה הלטינית. מ-1984 עד 1987 שהה בדרום-אפריקה, כמנכ"ל חברה שהטמיעה בבתי הספר היסודיים שם מערכת הדרכה באמצעות מחשבים שפותחה בישראל במרכז לטכנולוגיה חינוכית.
מאז שעזב את הכנסת (1992), פעל צידון לקדם את הקמתו של מפעל לתחזוקת מטוסי תובלה בבסיס נבטים שבנגב, באמצעות חברת "נבטים שירותי תעופה" שהקים. צידון ארגן קונסורציום של חברות אירופיות ואמריקניות כשותפות לפרויקט, כולל לוקהיד מרטין ובואינג, אך הן נטשו את הפרויקט בשלב מוקדם. הקמת המפעל התעכבה בשל סיבוכים ביורוקרטיים והתנגדות של משרד הביטחון למיקום מיזם פרטי בתוך בסיס נבטים (התנגדות שהוסרה רק ב-2005 לאחר עתירה לבג"ץ), אך הוא לא הוקם לבסוף.
חיים אזרחיים > בכנסת

צידון כיהן כחבר הכנסת ה-12 מטעם צומת. היה חבר בוועדת הכלכלה ובוועדת העלייה והקליטה ובמקביל ניהל פעילות אינטנסיבית בנושאי חוץ ושיטת ממשל.
ב-1990 מונה על ידי שר החקלאות רפאל איתן לעמוד בראש ועדה לאסטרטגיה חקלאית. הוועדה הגישה דו"ח ובו המלצות שונות (לדוגמה: ביטול מועצות הייצור). השר אמנם אימץ את הדו"ח אך מסקנותיו לא בוצעו.
בנובמבר 1991 היה חבר בצוות של ראש הממשלה יצחק שמיר בוועידת השלום במדריד.
צידון היה מיוזמי החוק לבחירה ישירה של ראש הממשלה. בשנים 1988–1989 הוגשו לכנסת ארבע הצעות חוק פרטיות נפרדות בנושא הבחירה הישירה. לאחר "התרגיל המסריח" אוחדו ההצעות להצעה אחת שהיו שותפים לה: דוד ליבאי (המערך), אוריאל לין (הליכוד), יואש צידון (צומת) ואמנון רובינשטיין (שינוי) ההצעה התקבלה ב-18 במרץ 1992.
באפריל 1992, לקראת הבחירות לכנסת ה-13, נערכו בחירות מקדימות לרשימת "צומת", בהם לא נבחר, והודח מהמקום השני ברשימה. זאת לאחר שמספר פועלי מרכז ארגנו "דיל" לבחירת גונן שגב במקומו.
הצטרף לליכוד לקראת הבחירות לכנסת ה-14, ובפרימריז לקביעת רשימת הליכוד לכנסת ה-14 הגיע למקום ה-47 בפרימריז עם כ-6,500 קולות ושובץ במקום בלתי ראלי ברשימת הליכוד לכנסת ה-14.
חיים אזרחיים > פעילות ציבורית

צידון היה פעיל בגופים ומוסדות רבים ובכללם:
ועדת נשיא המדינה לבחינת שינוי שיטת הממשל בישראל (מ-2005).
המועצה המייעצת של רפא"ל (עד 1995).
התנועה למען ארץ ישראל השלמה.
מרכז אריאל למחקרי מדיניות
המרכז הירושלמי לענייני ציבור ומדינה.
חבר הנאמנים של אוניברסיטת בן-גוריון.
חבר הנאמנים של המוזיאון הלאומי למדע, טכנולוגיה וחלל בחיפה.
חבר הנאמנים של ערוץ ההיסטוריה הישראלי.
הנהלת מחנה המעפילים בעתלית.
הארגון הבינלאומי של טייסי ניסוי.
הנהלת המועצה הלאומית למען הגולן ובקעת הירדן.
משפחתו

היה נשוי לראיסה לבית שרירא, אחות במקצועה שפעלה עמו במחנות המעצר בקפריסין. אב לשלושה ילדים: ד"ר ארנה ברי, מדענית מחשב שכיהנה כמדענית הראשית במשרד התמ"ס, עו"ד רם צידון ופרופסור דני צידון, כלכלן שכיהן כמשנה למנכ"ל בנק לאומי.
יואש צידון נפטר בשנת 2015, והובא למנוחות בבית העלמין בקיבוץ שדות ים.
פרסומים > ספרים

את פרשת חייו גולל צידון בספר ביום בליל בערפל (הוצאת מעריב, 1995).
עקרונות הנווטות האלקטרונית, ספר הדרכה לטייסים, (הוצאת משרד הביטחון).
The Case of the Forgotten War; Bracketting of Performance of Strike Aircraft (עבודת גמר הלימודים בצרפת. תמציתה פורסמה ב-1971 על ידי איגוד טייסי הניסוי האמריקני).
The Right Against Wrong, ספרון מפות בנושא פוליטי, הוצאה עצמית.
Middle East Peace: A Tour d'Horizon, סקירת מצב המיועדת לנוצרים בארצות הברית. ספרון בהוצאת מרכז אריאל (2006).
פרסומים > ניירות עמדה ומאמרים

מאז 1967 פרסם צידון מאות מאמרים בעברית ובאנגלית בנושאים חוקתיים, נורמטיביים וביטחוניים-אסטרטגיים ובהם:
Israel-2000; How will it Fare If Shrunk to Its 1967 Borders. נייר העמדה פורסם בספר "Israel at the Crossroads", הוצאת מרכז אריאל (1997). בעקבות פרסומו הוזמן צידון לשימוע בפני ועדה משותפת של הסנאט ובית הנבחרים של ארצות הברית בוושינגטון.
פרסום משותף עם פרופ' ארנון סופר "נמל תעופה בינלאומי בנבטים – דרישה והנמקה לדיון מחודש", הרשות לפיתוח הנגב (1997).
נייר עמדה בספר "שינוי שיטת הממשל בישראל – הצעה משותפת של ארבעה חברי הכנסת לחקיקת חוק יסוד: הממשלה" (בחירה ישירה של ראש הממשלה), 1997. הקדמה, דברי הסבר ועריכה רענן הר זהב.
No Room for Error in a Minuscule Country. נייר העמדה פורסם בספר "Ballistic Missiles; The Threat & Response", בהוצאת Cassey's ומרכז אריאל (1999).
'Arafat's Independent Palestine; Defense Military Impact on Israel. נייר העמדה פורסם בספר "Israel and A Palestinian State: Zero Sum Game?", הוצאת זמורה ביתן ומרכז אריאל (2001).
צידון היה שותף ב"פרויקט דניאל", ניסיון פרטי של קבוצת חוקרים - ארבעה ישראלים ושני אמריקנים - לנתח, להעריך ולהציע מסקנות לגבי עתידה האסטרטגי של ישראל במקרה שיושת עליה נשק השמדה המונית. המסמך הוגש לראש ממשלת ישראל אריאל שרון ב-2003.
הערות שוליים

↑  ע. פרי-פז, הגברת היצוא ב"בליס", דבר, 23 בפברואר 1967
פריון העבודה עלה, המפעל חולץ ממשבר, מעריב, 27 בספטמבר 1967
↑  פרטים על "ציקלון", מעריב, 19 באוקטובר 1971
↑  גדי גולן וקרן צוריאל, ‏צוות בינמשרדי ידון בהקמת מפעל לתחזוקת מטוסים בנבטים בנגב, באתר גלובס, 26 בדצמבר 1999קרן צוריאל, דרור מרום וגדי גולן, ‏התמ"ס אישר את התנאים להקמת מרכז התחזוקה למטוסים בנבטים, באתר גלובס, 12 ביוני 2000
↑  גדי גולן, ‏קונסורציום אירופי-אמריקני מציע להקים מפעל לבדק מטוסים ליד שדה התעופה הצבאי בנבטים, באתר גלובס, 25 באפריל 1999
↑  גדי גולן, ‏בואינג ולוקהיד מרטין ביטלו השתתפותן בהקמת מפעל לשיפוץ מטוסים, באתר גלובס, 31 באוקטובר 2000
↑  שמואל דקלו, ‏יואש צידון עתר נגד משרד הביטחון ומנכ"לו בדרישה להקים מפעל לתחזוקת מטוסים בנגב, באתר גלובס, 20 באוקטובר 2004
הארץ, לקראת הדיון בבג"ץ: התמ"ת יזרז המכרז למפעל לתחזוקת מטוסים בנגב, באתר TheMarker‏, 1 במרץ 2005
↑  גדי גולן, ‏צידון: הוציאו אותי בחוץ מפרויקט תחזוקת המטוסים, באתר גלובס, 31 במאי 2004
↑  יאיר צולר, כאן התחיל המאבק, חדשות, 7 בינואר 1992
↑  חנה קים, סערה בצומת: יואש צידון הודח; פעילים: רפול יזם את הדיל נגדו, חדשות, 15 באפריל 1992
↑  חנה קים, בחירות 92' - גם בצומת כבר עושים דילים, חדשות, 14 באפריל 1992
↑  לספר הסרוק באתר הספריה הלאומית ראו כאן
| --- | --- |
בקרת זהויות :  NLI: 987007269189505171  GND: 123734932  ISNI: 0000 0000 6683 7090  LCCN: n93038852  VIAF: 64922034   WorldCat (עם VIAF): 64922034 
יהואש צידון (בשורה העליונה, ראשון משמאל) עם חניכי קורס טיס מס' 2, 1949
יחסי הממלכה המאוחדת – וייטנאם

| יחסי הממלכה המאוחדת – וייטנאם |
| --- | --- |
הממלכה המאוחדת: וייטנאם


הממלכה המאוחדת: וייטנאם
שטח (בקילומטר רבוע)
243,610: 331,210
אוכלוסייה
69,242,094: 101,141,305
תמ"ג (במיליוני דולרים)
3,340,032: 429,717
תמ"ג לנפש (בדולרים)
48,237: 4,249
משטר
מונרכיה חוקתית: רפובליקה סוציאליסטית

שגרירות וייטנאם בלונדון
יחסי הממלכה המאוחדת–וייטנאם הם היחסים הדו-צדדיים בין הממלכה המאוחדת של בריטניה הגדולה וצפון אירלנד לבין וייטנאם.
היסטוריה

שתי המדינות כוננו יחסים דיפלומטיים בשנת 1973. בריטניה התקשרה בהסכם שותפות אסטרטגי עם וייטנאם בשנת 2010 כדי להרחיב את היקף שיתוף הפעולה הקיים בין המדינות, כמו גם להראות לשתי הממשלות שאיפות לעתיד.
נציגויות דיפלומטיות

וייטנאם מחזיקה בבריטניה שגרירות בלונדון.
בריטניה מחזיקה בווייטנאם שגרירות בהאנוי וקונסוליה כללית בהו צ'י מין סיטי.
יואכים פון זדטוויץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  11 ביוני 1910 וינה, האימפריה האוסטרו-הונגרית 
 פטירה:  10 באוקטובר 2001 (בגיל 91) Götighofen, שווייץ 
 השכלה:  בית הספר לרפואה שבאוניברסיטה הגרמנית בפראג 
 פרסים והוקרה:  חסיד אומות העולם (14 בדצמבר 1994) 
 
יואכים אולריך מקס אוגוסט פון זדטוויץ (בגרמנית: Joachim Ulrich Max August Graf von Zedtwitz;‏ 11 ביוני 1910 – 10 באוקטובר 2001) היה סטודנט לרפואה בפראג, צ'כיה, ממוצא גרמני, מחסידי אומות העולם, שהציל במלחמת העולם השנייה יהודים ממוות בידי הנאצים.
קורות חיים

נולד למשפחת פון זדטוויץ באוסטריה, משפחה ממוצא גרמני. ב-1939 נסע יואכים לפראג כדי ללמוד רפואה ושם הכיר את מילנה יסנסקה. לאחר הכיבוש הגרמני של צ'כוסלובקיה במרץ 1939, סייע יחד עם מילנה יסנסקה ליהודים רבים ובכך הציל את חייהם.
קורות חיים > פעילות בתקופת השואה להצלת יהודים

יואכים פון זדטוויץ סייע ליהודים, ביחד עם פעילים פוליטיים אנטי-נאצים, ליהודים שרובם היו פעילים פוליטית לברוח לחו"ל. פעילות החילוץ עצמה אורגנה מביתה של ידידתו מילנה יסנסקה באופן הבא: זדטוויץ היה מגיע לביתה של יסנסקה בפראג ומשם הסיע את הנמלטים לאזור מורבסקה-אוסטרבה, בסמוך לגבול הפולני אותו הבריחו. משם יכלו לעבור לפולין בעזרת מדריכים מקומיים. עם זאת, לאחר כיבוש פולין על ידי הנאצים בספטמבר 1939, אפשרות זו כבר לא הייתה קיימת. במרץ 1940 נעצר זדטוויץ ונחקר על ידי הגסטפו בנוגע ליחסיו עם יסנסקה. חוקריו לא ידעו דבר על פעילות העזרה שהושיט ליהודים, אך ידעו על כוונתו לעזוב לאנגליה, מתוך מכתבים שנמצאו בדירתה של יסנסקה. הוא נעצר ב-27 במרץ 1940. בחקירתו נשאל רק על פעילותה של יסנסקה. הוא נכלא לכ - 15 חודשים, בהם העמיד פנים כחולה נפש ולכן שוחרר בטענה שאינו שפוי. עם שחרורו מן הכלא, אושפז זדטוויץ לאחר שבילה תקופה כמטופל במרפאות פסיכיאטריות. לאחר שהבריא, הוא שוחרר, והועסק עד סוף המלחמה כמתמחה במרפאות בעיירות שונות. לקראת סוף המלחמה חי בברלין, שם הוא שיתף פעולה עם קבוצת התנגדות.
קורות חיים > לאחר המלחמה

זדטוויץ ויתר על אזרחותו הגרמנית בעקבות הפלישה הגרמנית לצ'כוסלובקיה ב־1938. מעולם לא תבע אותה בחזרה מחמת בושה על הפשעים שביצעו הנאצים. לאחר עליית השלטון הקומוניסטי ב-1948 בצ'כוסלובקיה, עזב זדטוויץ את המדינה לשווייץ. ב־1980 קיבל אזרחות שווייצרית וחי שם עד מותו.
קורות חיים > הכרה והנצחה

ב-14 בדצמבר 1994, יד ושם הכיר ביואכים פון זדטוויץ כחסיד אומות העולם. הטקס נערך בעיר ברן בשווייץ. שמו הונצח על קיר הכבוד בגן חסידי אומות העולם, בירושלים ביד ושם.
הערות שוליים

↑  Testimony of Count Joachim von Zedtwitz, 8 April 1994 | www.yadvashem.org, count-von-zedtwitz-testimony.html (באנגלית)(הקישור אינו פעיל)
1 2  Count Joachim von Zedtwitz, Germany | www.yadvashem.org, count-von-zedtwitz.html (באנגלית)(הקישור אינו פעיל)
↑  The Righteous Among the Nations Database, The Righteous Among the Nations Database
| --- | --- |
בקרת זהויות :  PLWABN: 9810551851805606  GND: 111406455  ISNI: 0000 0001 1944 9930  LCCN: no2017069068  NKC: jo2002101665  VIAF: 95164183   WorldCat (עם VIAF): 95164183
טשיגנג

| --- | --- |

 מדינה:  בהוטן בהוטן
 מחוז:  טשיגנג
 גובה:  1,174 מטרים
 אוכלוסייה:  ‏
  ‑ בעיירה:  3,037 (30 במאי 2017)
 קואורדינטות:  27°20′00″N 91°33′10″E﻿ / ﻿27.333333333333°N 91.552777777778°E﻿ / 27.333333333333; 91.552777777778 
 אזור זמן:  UTC +6
  מפת מיקום  מפה מפורטת   (למפת בהוטן מוגדלת) טהימפהו פונצ'ולינג פונקה סמדרו ג'ונגר ואנגדי פודרנג טונגסה שרפנג סין הודוטשיגנג(למפת בהוטן רגילה) טהימפהו פונצ'ולינג פונקה סמדרו ג'ונגר ואנגדי פודרנג טונגסה שרפנג סין הודוטשיגנג  he tabBackground:;tabBorder:#aaa;defaultTab:0;
 
טשיגנג (בדזונגקה: བཀྲ་ཤིས་སྒང་།) היא עיירה במחוז טשיגנג (אנ') בבהוטן.
גאוגרפיה

העיירה ממוקמת כ-19 קילומטרים ממדינת ארונאצ'ל פרדש בהודו, וכ-191.5 קילומטרים מבירת בהוטן, טהימפהו. בנוסף, העיירה נמצאת ליד הנהר מאנאס (אנ').
אקלים

הטמפרטורה הממוצעת היא 6 מעלות צלזיוס. החודש החם ביותר הוא יוני (10 מעלות צלזיוס). החודש הקר ביותר הוא ינואר (2 מעלות צלזיוס). כמות המשקעים הממוצעת היא 1,606 מילימטרים בשנה. חודש יוני הוא החודש הגשום ביותר (324 מ"מ גשם), וחודש נובמבר הוא החודש היבש ביותר (2 מ"מ גשם).
הערות שוליים

↑  Bhutan: Districts & Major Towns - Population Statistics, Maps, Charts, Weather and Web Information, www.citypopulation.de
1 2  Trashigang, Trashigang (באנגלית)
↑  Coordinate Distance Calculator, boulter.com
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007496666905171 
ערך זה הוא קצרמרבנושא יישובים. אתם מוזמנים לתרום לוויקיפדיה ו.
יחסי הממלכה המאוחדת – זמביה

| יחסי הממלכה המאוחדת – זמביה |
| --- | --- |
הממלכה המאוחדת: זמביה


הממלכה המאוחדת: זמביה
שטח (בקילומטר רבוע)
243,610: 752,618
אוכלוסייה
69,242,094: 21,464,355
תמ"ג (במיליוני דולרים)
3,340,032: 28,163
תמ"ג לנפש (בדולרים)
48,237: 1,312
משטר
מונרכיה חוקתית: ממשלת מעבר

הנציבות העליונה של זמביה בלונדון
יחסי הממלכה המאוחדת–זמביה הם יחסי החוץ בין הממלכה המאוחדת וזמביה.
היסטוריה

חבל רודזיה תחת שלטונה של חברת דרום אפריקה הבריטית ידע החל משלהי המאה ה-19 פיתוח מואץ לצד התיישבות אירופאית מוגברת. בשנת 1889, העניקה ממשלת בריטניה לחברת דרום אפריקה הבריטית בראשותו של ססיל רודס צ'ארטר מלכותי לשליטתה ברודזיה. כשנה לאחר מכן, בשנת 1890, החברה כבר קבעה בשטח סממנים ראשונים של שלטון ריבוני.
כבר עם ראשית הנוכחות של חברת דרום אפריקה הבריטית ברודזיה, היו מי שבחרו לערער על ריבונותה באזור. לפיכך, את העשור הראשון לשלטונה העבירה החברה בעיקר במאמצים לביסוס אחיזתה במקום. היא גייסה צבא של כמה מאות לוחמים אשר נעזר בכמה אלפי ילידים שחורים אשר בחרו לשתף איתה פעולה, ולאורך שנות ה-90 של המאה ה-19 היא הוציאה לפועל שתי מלחמות גדולות כנגד שבטים מקומיים אשר התנגדו אליה. כך היה במלחמת המאטאבלה הראשונה (1893–1894) וכך גם במלחמת המאטאבלה השנייה (1896–1897). שתי מלחמות אלו, אשר גרמו לעשרות אלפי ילידים הרוגים לצד גם כמה מאות בריטים אנשי החברה, הסתיימו בניצחון מכריע של כוחותיה. בשנת 1895, שנים ספורות לפני מותו של ססיל רודס בשנת 1902, לראשונה נקראה הארץ באופן רשמי בשם רודזיה, על שמו של רודז. האזור נוהל על ידי חברת דרום אפריקה הבריטית עד לראשית שנות ה-20 של המאה ה-20, כאשר בכל אותה התקופה נסללו על ידי החברה מסילות רכבת ודרכים, נבנו גשרים, והארץ עברה מיפוי ומחקר מקיפים. בנוסף, תחת עידודה של החברה ושל הממשלה בלונדון, אלפי מתיישבים אירופאים מדרום אפריקה ומהאיים הבריטים עשו את דרכם לרודזיה וקבעו בה את מגוריהם. בעוד חלק ממתיישבים אלו השתלבו בעבודות מנהל וצבא במסגרת שורות החברה, אחרים בעיקר הקימו יישובים חדשים ומשקים חקלאיים. כל העת, עיקר פעילות החברה, הן הפיתוח הפיזי והן ההתיישבות, נסבו בעיקר סביב השטחים שמדרום לנהר הזמבזי, בדרום רודזיה.
זמן לא רב לאחר מלחמת העולם הראשונה, בשנים 1923 ו-1924, פורק שלטון חברת דרום אפריקה הבריטית ברודזיה. על בסיסה הוקמו בשנים אלו המושבה רודזיה הדרומית והפרוטקטורט רודזיה הצפונית. רודזיה הצפונית משכה יחסית מעט מתיישבים אירופים, אולם אחרי שהם קיבלו ייצוג פוליטי, התפתחה בקרבם תנועה למען השכנת שלטון המיעוט הלבן, או במסגרת יחידה נפרדת או תוך כדי איחוד עם רודזיה הדרומית ואולי גם עם ניאסאלנד.
העושר במחצבים שנתגלו במושבה זו הביא להתחזקות הרצון של הפוליטיקאים מרודזיה הדרומית למזג את מושבתם עם רודזיה הצפונית, אולם השלטונות הבריטיים העדיפו איחוד רופף בלבד שיכלול גם את ניאסאלנד. זאת מפני שהורגש הצורך להגן על אוכלוסייה האפריקאית הילידית ברודזיה הצפונית ובניאסאלנד מפני החוקים הגזעניים המפלים שברודזיה הדרומית. איחוד כזה אכן קם בשנת 1953 עם היווצרות הפדרציה של רודזיה וניאסלנד. פדרציה זו הייתה מאוד לא פופולרית בקרב הרוב האפריקאי שנאבק ביתר שאת להשיג אוטונומיה שלטונית. כתוצאה ממאבקו, בשנת 1963 יצאה רודזיה הצפונית ממסגרת הפדרציה והפכה למושבה אוטונומית. בשנת 1964 היא זכתה לעצמאות והחל מ-24 באוקטובר 1964 היא נקראה זמביה.
לאחר קבלת העצמאות כוננה בריטניה יחסים דיפלומטיים עם זמביה, וכיום שתי המדינות חברות באו"ם ובחבר העמים הבריטי.
יחסים כלכליים

בשנת 2015, זמביה ובריטניה חתמו על הסכם הימנעות ממס כפול. גם בזמביה הוקמה לשכת מסחר בריטית. פורום הסחר וההשקעות של זמביה בבריטניה התקיים ב-4 בנובמבר 2015, לקידום סחר והשקעות בין שתי המדינות. השקעה משועבדת מבריטניה בזמביה היא בעיקר בתחומי הכרייה, התיירות, החקלאות, הייצור, הבנייה, הנדל"ן, התחבורה, הבריאות, התקשוב, ייעוץ, ניהול פרויקטים ושירותים אחרים. חלק מהיצוא של זמביה לבריטניה כולל נחושת, אבנים יקרות, פרחים, דבש, ירקות, סוכר, טבק, מוצרי חלב ואמנות. זמביה מייבאת בעיקר מכונות, כלי רכב, תרופות, מוצרי חשמל, מוצרים כימיים, דשנים ופלסטיק.
נציגויות דיפלומטיות

בריטניה מחזיקה בזמביה נציבות עליונה בלוסקה.
זמביה מחזיקה בבריטניה נציבות עליונה בלונדון.
יונתן גרופר

| --- | --- |

יונתן גרופר
 לידה:  13 ביוני 1980 (בן 44)
 מדינה:  ישראל 
 השכלה:  בצלאל אקדמיה לאמנות ועיצוב ירושלים 
 עיסוק:  פוסט פרודקשן, מרצה, קומיקאי, תסריטאי
 מעסיק:  סטנדאפיסט 
 www.jgrupper.com
 
יונתן גרופר (נולד ב-13 ביוני 1980) הוא מרצה, יוצר ואנימטור בוגר "בצלאל, אקדמיה לאמנות ועיצוב ירושלים" שזכה בפסטיבל האירופאי Anca 2008 על סרט האנימציה הקצר "סופר גרופר"
ובמענק מטעם "המיזם לקולנוע וטלוויזיה ברשות לפיתוח ירושלים" על פרויקט "ארון הקודש" שכתב עם מיכל קופר-קרן ויוסי גוון.
קריירה בפוסט פרודקשן

עם סיום לימודיו בבצלאל עבד בחברות פוסט-פרודקשן ואנימציה שונות.
מ-2011 מנהל את מחלקת הפוסט-פרודקשן בחברת "TROSS" המתמחה במימון המונים.
קריירה בהוראה

בשנת 2014 החל ללמד פוסט-פרודקשן ואנימציה במכללת "ג'אמפקט".
משנת 2016 מרצה לסטוריטלינג בבצלאל ובהמשך החל להרצות גם ב"מכללת שנקר" וב-"HIT".
קריירה כקומיקאי ותסריטאי

יונתן גרופר החל להופיע כסטנדאפיסט בשנת 2004. התפרסם לראשונה במופע ההתרמה "יומטוב" ולאחר מכן השתתף וכתב בתוכניות "עובר כל גבול" בYES, "פרויקט ביפ" ו"אין מה לראות" ב"קשת 12", "מצב כפית" בערוץ "YES Comedy", "הצחוקייה" בערוץ "ניקלודיאון", "המועדון" עם שחר חסון ב"רשת 13" ותפקידי אורח בסדרות שונות.
הערות שוליים

↑  רשימת המרצים במכללת בצלאל, באתר בצלאל, אקדמיה לאמנות ועיצוב ירושלים
יחיעם ימיני

| --- | --- |
אין תמונה חופשית
 לידה:  1948 (בן 76 בערך) 
 מקום לימודים:  האוניברסיטה העברית בירושלים  אוניברסיטת קליפורניה  אוניברסיטת קליפורניה בלוס אנג'לס 
 מנחה לדוקטורט:  ליאונרד קליינרוק 
 מוסדות:  אוניברסיטת קולומביה  קומברס 
 
יחיעם ימני הוא פרופסור למדעי המחשב באוניברסיטת קולומביה, יזם סדרתי בתחום הטכנולוגיה וממייסדי קומברס. מומחה בתחום רשתות מחשבים.
ביוגרפיה

ימיני סיים תואר במתמטיקה באוניברסיטה העברית בשנת 1972, תואר שני בשנת 1974 ודוקטורט מאוניברסיטת קליפורניה בלוס אנג'לס בשנת 1978. ימני היה נשוי לד"ר שאולה אלכסנדר-ימיני, אחותו של קובי אלכסנדר, שעמו ועם בועז משעולי ייסד בשנת 1981 את חברת קומברס. לאחר שעזב את קומברס, הקים בשנת 1992 יחד עם שאולה אלכסנדר-ימיני, את חברת סמארטס (Smarts). החברה פיתחה מערכת תוכנה לניהול אירועים במערכות IT ורשתות תקשורת בזמן אמת, ונמכרה לחברת EMC בשנת 2004 תמורת 260 מיליון דולר. ימיני עזב את החברה ב-1997 וחזר לאקדמיה כמנהל מעבדת מחקר באוניברסיטת קולומביה בניו-יורק, אך נשאר בעל מניות ודירקטור. במקביל היה מעורב כדירקטור וכיועץ במספר חברות טכנולוגיה, ביניהם חברת "פיירצ'ייס" שנרכשה על ידי חברת Yahoo! ב-2004.
בשנת 2000 הקים את חברת אקטיביום, שעסקה בפיתוח תשתית לתכנות שירותי רשת במהירויות גבוהות לשוק הטלקום. החברה גייסה כ-8 מיליון דולר לפי שווי של 40 מיליון דולר אחרי הכסף, אך נסגרה לאחר שנה וחצי בגלל התפוצצות בועת הדוט-קום והמשבר בשוק הטלקום. על בסיס הטכנולוגיה של אקטיביום, ועם אותם עובדים ובעלי מניות, הוא הקים בשנת 2002 סטארט-אפ חדש בניו יורק, בשם Nextorage, שעסק בפיתוח פתרונות אחסון.
בשנת 2006 הקים יחד עם ניר מיכלוביץ את חברת אינטרקאסט נטוורקס (Intercast Networks), שנקרא תחילה ערוץ טכנולוגיות (Arootz Technologies), אשר עסקה בפיתוח טכנולוגיה להפצת תוכני וידאו באינטרנט. בשנת 2009 החברה נסגרה.
בשנת 2013 היה בין המשקיעים בחברת הסטארט-אפ Social Studios, שהשיקה תוכנית טלוויזיה מותאמת אישית בהנחיית נועה תשבי.
בשנת 2017 השתתף בסבב גיוס הון של חברת הטכנולוגיה ScaleMP, שפיתחה פתרונות להאצת יכולות העיבוד של מחשבים על ידי חיבור של מספר מחשבים פיזיים למחשב וירטואלי אחד. החברה נמכרה ביוני 2007 לחברת SAP, עם כי בסכום נמוך מזה שהושקע בה.
הערות שוליים

↑  סוניה גורודיסקי, ‏הגאות של מנהלי קומברס, באתר גלובס, 23 בספטמבר 1999
↑  גבי קסלר, האמריקאים מאמינים ש"אפרת" תהיה להיט, מעריב, 9 בספטמבר 1986
↑  סמארטס שנוסדה ע"י ד"ר שאולה אלכסנדר-ימיני נמכרה ב-260 מיליון דולר, באתר גלובס, 21 בדצמבר 2004
↑  גליה ימיני, אלכסנדר הגדולה, באתר הארץ, 24 בדצמבר 2005
↑  בתיה פלדמן, ‏יאהו רכשה לאחרונה את הסטארט-אפ הישראלי פיירצ'ייס, שפועל מניו יורק, באתר גלובס, 9 באוגוסט 2004
↑  איי אונליין, אקטיביום של יחיעם ימיני, ממייסדי קומברס, תגייס לפי 40 מיליון דולר, באתר TheMarker‏, 21 באוגוסט 2000
↑  שי שלו, ‏אקטיביום של מייסד קומברס יחיעם ימיני בפני פירוק, באתר גלובס, 15 בנובמבר 2001
↑  צורי דאר, פרופ' יחיעם ימיני, ממייסדי קומברס, מקים חברת סטארט אפ חדשה בתחום ה-Storage, באתר TheMarker‏, 16 ביוני 2002
↑  בתיה פלדמן, ‏הסטארט-אפ ערוץ טכנולוגיות של יחיעם ימיני גייס 5 מ' ד', באתר גלובס, 12 בדצמבר 2006
↑  בתיה פלדמן , ‏אחרי שנכשלה במכירת הקניין הרוחני: אינטרקאסט של יחיעם ימיני נסגרת, באתר גלובס, 26 בפברואר 2009
גיא גרימלנד, נסגר הסטארט-אפ אינטרקאסט נטוורקס, באתר TheMarker‏, 25 בפברואר 2009
↑  רועי גולדנברג, ‏נועה תשבי מובילה את הטלוויזיה החברתית של Social Studios, באתר גלובס, 26 בפברואר 2013
↑  רותי לוי, לאומי פרטנרס הובילה השקעה של 10 מיליון דולר ב-ScaleMP, באתר TheMarker‏, 28 באוגוסט 2017
טלי ציפורי, ‏ScaleMP, ספקית פתרונות וירטואליזציה, גייסה 10 מיליון דולר, באתר גלובס, 28 באוגוסט 2017
↑  אמיתי זיו, אקזיט לא מוצלח: הסטארט-אפ ScaleMP נמכר ל-SAP בסכום זעום, באתר TheMarker‏, 3 ביוני 2021
| --- | --- |
בקרת זהויות :  dblp: y/YechiamYemini  MGP: 183213
יחיעם פריאור

| --- | --- |
 ענף מדעי:  פיזיקה כימית 
 מקום לימודים:  האוניברסיטה העברית בירושלים  אוניברסיטת קליפורניה בברקלי 
 מוסדות:  מכון ויצמן למדע 
 
יחיעם פריאור (נולד ב-1947) הוא פרופסור לפיזיקה כימית ולשעבר דקאן הפקולטה לכימיה במכון ויצמן למדע. מחקריו עוסקים בספקטרוסקופיית לייזרים לא ליניארית ואינטראקציות בין אור לחומר.
על אודותיו

פריאור שירת כקצין בצנחנים. סיים בשנת 1971 תואר ראשון במתמטיקה ופיזיקה באוניברסיטה העברית, ובשנת 1977 סיים דוקטורט באוניברסיטת קליפורניה בברקלי בנושא "Optical Rotary Saturation". משנת 1977 ועד לשנת 1979 שהה באוניברסיטת הרווארד במסגרת מחקר בתר-דוקטוריאלי בהנחיית ניקולס בלומברגן, לימים חתן פרס נובל לפיזיקה. בשנת 1979 הצטרף למכון ויצמן, וב-1992 מונה לעמוד בראש קתדרת שרמן.
בין התפקידים שמילא במכון ויצמן: ראש המחלקה לפיזיקה כימית, דקאן הפקולטה לכימיה, יושב ראש המועצה המדעית. במקביל כיהן בשנות ה-90 כראש האגף הראשון של האגף למערכות מידע, והחל מ-1 בינואר 2020 מכהן בשנית בתפקיד זה.
בשנת 2002 היה ממייסדי תנועת ח"ץ, להיפרדות חד-צדדית מהפלסטינים והקמת גדר ביטחון. פריאור הוא חבר בהנהלת המועצה לשלום ולביטחון.
על תלמידיו לאורך השנים נמנים פרופ' שר-לי פליישר מאוניברסיטת תל אביב, ופרופ' עדי סלומון מאוניברסיטת בר-אילן.
נשוי לדרורה ואב לענת, הילה, נעמה ואיילת. מתגורר ברחובות.
הערות שוליים

↑  ראש אגף חדש לאגף מערכות מידע, באתר מכון ויצמן למדע
| --- | --- |
בקרת זהויות :  NLI: 987007426055305171  NTA: 132076977  ORCID: 0000-0003-0064-6605  VIAF: 234885458   WorldCat (עם VIAF): 234885458
יחסי הוותיקן – הממלכה המאוחדת

| יחסי קריית הוותיקן – הממלכה המאוחדת |
| --- | --- |
קריית הוותיקן: הממלכה המאוחדת


קריית הוותיקן: הממלכה המאוחדת
שטח (בקילומטר רבוע)
0.49: 243,610
אוכלוסייה
498: 69,242,094
תמ"ג (במיליוני דולרים)
: 3,340,032
תמ"ג לנפש (בדולרים)
: 48,237
משטר
מונרכיה תאוקרטית אבסולוטית נבחרת: מונרכיה חוקתית

יחסי הכס הקדוש–בריטניה הם יחסי החוץ בין הכס הקדוש לבין הממלכה המאוחדת.
ההתפתחויות האחרונות

יחסים מלאים בין המדינות כוננו בשנת 1982, כאשר האפיפיור יוחנן פאולוס השני ביקר בבריטניה. ביקור זה הוביל לחילופי שגרירים בין בריטניה לבין הכס הקדוש באותה שנה.
ב-9 בספטמבר 2011, השגריר נייג'ל מרקוס בייקר הציג את תעודותיו בפני האפיפיור בנדיקטוס השישה עשר. בנאומו, השגריר הבריטי הציג את שלוש המטרות העיקריות של יחסי הוותיקן–בריטניה, עמידה מול איומים קיומיים כגון שינוי האקלים והפצת נשק גרעיני, קידום דיאלוג בין דתי כדי להשיג שלום, וניסיון להפחית את העוני בעולם.
שגרירות בריטניה לכס הקדוש ממוקמת בשיתוף עם שגרירות בריטניה ברפובליקה האיטלקית, לאחר סגירת הבניין השכור ששימש כשגרירות בריטניה לכס הקדוש בשנת 2006. אחדים בוותיקן מחו על מיקום משותף של שגרירויות בריטניה, והתלוננו כי אין לדרוש מבכירי הכס הקדוש לבקר בשגרירות בריטניה באיטליה, מדינה איתה יש לכס הקדוש מערכת יחסים שונה לחלוטין ולעיתים שברירית.
נציגות הכס הקדוש לבריטניה הוא הנונציו בבריטניה בדרגת שגריר, אשר משרדו ממוקם בלונדון.